Mario Enrico Delpini

**Mario Enrico Delpini** (født 1951) er en italiensk katolsk prelat og erkebiskop av Milano.
## Liv og virke
### Prest
Mario Delpini, tredje av seks barn til Antonio og Rosa Delpini, begynte på seminaret i Milano i 1967 og mottok presteordinasjonens sakrament den 7. juni 1975 av erkebiskopen av Milano, kardinal Giovanni Colombo. Etter å ha oppnådd lisensiatsgrad i teologi, var han seminarlærer i Milano og Venegono Inferiore. Fra 2000 til 2006 var Delpini rektor ved seminaret i Milano. I 1998 oppfordret han katolske presteskap i en preken om å «fri seg fra byrden av en viss klerikalisme og managereffektivitet.»
### Hjelpebiskop i Milano
Den 13. juli 2007 utnevnte pave Benedikt XVI ham som titulærbiskop av *Stephaniacum* og utnevnte ham til hjelpebiskop i Milano. Erkebiskopen av Milano, kardinal Dionigi Tettamanzi, ordinerte ham til biskop den 23. september samme år. Medkonsekratorer var presidenten for det pavelige råd for lovtekster, erkebiskop Francesco Coccopalmerio, generalsekretæren for Den italienske bispekonferanse, Giuseppe Betori, og biskopen av Novara, Renato Corti, og dessuten hjelpebiskop i Milano, Marco Ferrari. Samme år ble han sekretær for Lombardias biskopskonferanse, en stilling han hadde til 2016.

Fra 2012 var han generalvikar for erkebispedømmet Milano.
### Erkebiskop av Milano
Den 7. juli 2017 utnevnte pave Frans ham til erkebiskop av Milano.  Innsettelsen i embedet fant sted den 24. september samme år i katedralen i erkebispedømmet. I den italienske bispekonferanse ble Delpini medlem av kommisjonen for konsekrert liv.

Han vakte internasjonal oppstandelse med en påstått kritikk av pave Frans etter at sistnevnte igjen ikke tok ham inn i kardinalkollegiet ved konsistoriet 27. august 2022, som erkebiskopene i Milano, et av de største og rikeste bispedømmene i verdenskirke, tradisjonelt hører hjemme i. Imidlertid ble kardinalens hatt gitt til biskopen av Como, Oscar Cantoni, hvis bispedømme bare er en tiendedel av størrelsen til det nærliggende erkebispedømmet Milano. I sin gratulasjonstale i katedralen i Como reflekterte Delpini over årsakene og antydet at paven sannsynligvis mente at en erkebiskop av Milano må være overarbeidet, mens en biskop av Como ikke har nok å gjøre. Dessuten tror folk i Roma at skrythanene fra Milano ikke engang vet hvor Roma er. Og for det tredje er paven en fan av klubben *[[River Plate]] Buenos Aires*, *«som aldri har vunnet noe»*. Det er derfor han ga kardinalens purpur til en biskop fra Como, en by med en andredivisjonsklubb. Han kommenterte senere: *«Jeg ønsket å være litt humoristisk i mine hilsener til en kjær venn, men denne intensjonen ble ikke forstått.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Kardinal Dionigi Tettamanzi (1934-2017) *19898
* Erkebiskop *Mario Enrico Delpini* (1951-) *2007

## Referanser